Борис Младенов-Young
Зад всеки мъж велик стои жена…

chitanka.info

Зад всеки мъж велик стои жена —

историята ни го потвърждава.

Например, Клеопатра в древността

Антоний тласкала към бойна слава.

И Беатриче, като ангел бял

е лирата на Данте вдъхновила.

Петрарка, Лаура с любов възпял

и тази обич го обезсмъртила.

Нима би станал рицар Дон Кихот

без Дулцинея, с чийто лик свещен

се хвърлял с мелниците във сражение?!

И ти, съпруго вярна, цял живот

геройски с мен вървя и бе за мен

опора, стимул, муза, вдъхновение!…

Сидни, Австралия — 2012 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.